b'\n_START_ARTICLE_\nRiia komtuur\n_START_PARAGRAPH_\nRiia komtuur (saksa keeles Komtur von Riga) oli Liivi ordu k\xc3\xa4sknik, kes valitses Riia komtuurkonda._NEWLINE_Esimene komtuur on teada 1253. aastast. Komtuuride ametiajad on v\xc3\xa4ga suurte vahedega, sest ordu, Riia peapiiskopi ja Riia linna vahel toimunud vaenuste t\xc3\xb5ttu oli ordu mitu korda sunnitud Riiast lahkuma. Viimane Riia komtuur lahkus ametist 1484. aastal, 1491. aasta j\xc3\xa4rel liideti komtuurkond otseselt ordumeistri valdustega ja edaspidi t\xc3\xa4itsid komtuuri kohta linnusekomtuurid (Hauskomturid)._NEWLINE_Riia komtuuri ametikoht oli strateegiliselt oluline, kuid ometi ei kuulunud ta tavaliselt ordut juhtinud siseringi.'